Eduardo Lago

**Eduardo LAGO Martínez** (Madrido, 15a de junio 1954) estas hispana verkisto, literatura kritikisto kaj tradukisto.

## Biografio
Li havas diplomon pri Pura Filozofio de la Aŭtonoma Universitato de Madrido kaj doktorecon pri Hispana Literaturo de la Postdiploma Lernejo kaj Universitata Centro de la Urba Universitato de Novjorko, kie li diplomiĝis kun doktora disertaĵo titolita «Agudeza y arte de ingenio: un arte del concepto» ("Spriteco kaj la arto de eltrovemo: arto de la koncepto"). Ekde 1987 li loĝas en Novjorko, unue en Broklino kaj poste en Manhatano.

Li estis profesoro pri Hispanidaj Literaturoj ĉe Sarah Lawrence College en Novjorko kun konstanta posteno ekde 1994; lia instrua specialaĵo, kun speciala intereso pri tradukteorio, estas la interligitaj rilatoj inter la hispana, latinamerika kaj hispanida literaturo de Usono, kaj en la angla kaj en la hispana.

Li revenis al la instruado de la hispana, hispana literaturo kaj eŭropa literaturo ĉe la Sarah Lawrence College en Yonkers en 2011, post foriro en 2005 por servi kiel direktoro de la Instituto Cervantes en Novjorko, kiam li persone helpis la *Enciclopedia del español en los Estados Unidos* (Enciklopedion de la hispana en Usono), en kiu li partoprenis per la eseo «Estados Unidos Hispanos» ("Hispana Usono").

## Verkado
Li tradukis gravajn verkistojn de Usono kiel David Foster Wallace, Henry James, Hamlin Garland, William Dean Howells, Charles Brockden Brown, John Barth, Sylvia Plath, Junot Díaz, Christopher Isherwood. El Novjorko li ekkunlaboris kun *Culturas*, la kultura suplemento de *Diario 16* kaj post ĝia malapero kun *El País*, speciale en ĝia kultura suplemento *Babelia*. Li publikigas ankaŭ en *Revista de Libros* kaj aliaj gazetoj. Li intervjuis, por diversaj amaskomunikiloj, gravajn internaciajn aŭtorojn kiel Paul Auster, Don DeLillo, Bret Easton Ellis, Philip Roth, Czesław Miłosz kaj Salman Rushdie.

En 2000 li publikigis siajn du unuajn librojn, nome la sesrakonta novelaro *Cuentos dispersos* kaj *Cuaderno de México*, memorlibro pri vojaĝo al Chiapas. En 2001 li ricevis la Premion de Literatura Kritiko Bartolomé March pro «El íncubo de lo imposible», kompara analizo de la tradukoj al hispana de *Uliso* de James Joyce (nome tiuj de Francisco García Tortosa, José María Valverde kaj José Salas Subirat) kaj publikigis *Dark and Yellow Rooms*, bildeseo pri pentrarto. En 2002 li ricevis la Premion Bartolomé March *a la Excelencia* pri literatura kritiko.

En 2006 li ricevis la remion Nadal pro *Llámame Brooklyn*, kiu ricevis ankaŭ la Premiojn de la *Crítica de narrativa castellana* kaj *Ciudad de Barcelona*.

## Verkaro
;Rakontarto
**Cuentos dispersos*, Turner, Madrid, 2000, ISBN 9788475064963
**Llámame Brooklyn*, Destino, Barcelona, 2006, ISBN 9788423338146
**Ladrón de mapas*, Destino, Barcelona, 2008, ISBN 9788423340828
**Siempre supe que volvería a verte, Aurora Lee*, Malpaso, Barcelona, 2013, ISBN 9788415996002

;Esearo
**Cuaderno de Méjico*, kolekto Las Tres Sorores, Prames, Zaragoza, 2000, ISBN 9788495116321
**Dark and Yellow Rooms*, katalogo de ekspozicio de Juan Uslé, 2001 en la Museu Serralves de Porto, Fundação de Serralves, 2001, ISBN 9789727390861
**Enciclopedia del español en los Estados Unidos*, Instituto Cervantes, Santillana, Madrid, 2008, ISBN 9788493477219; 9788488252906
**Walt Whitman ya no vive aquí: Ensayos sobre literatura norteamericana*, Sexto Piso, Madrid, 2018, ISBN 9788416677870
**Todos somos Leopold Bloom. Razones para (no) leer el Ulises*, Galaxia Gutenberg, Barcelona, 2022, ISBN 9788419075659

## Referencoj
*Pri Premio en *El Mundo*, julio 2006
*Pri li en Editorial Destino
*Intervjuo al Eduardo Lago en literaturas.com
*Eduardo Lago ĉe Malpaso Ediciones
*Instituto Cervantes en NY
**Enciclopedia del español en los Estados Unidos*
*Artikoloj en *El País*

Kategorio:Hispanaj verkistoj
Kategorio:Hispanaj eseistoj
Kategorio:Hispanaj literaturkritikistoj